Institutul Naţional de Sănătate Publică a informat marţi că, în perioada 1 ianuarie 2023 – 5 martie 2024, s-au confirmat 7.243 de cazuri de rujeolă. În ultima săptămână, s-au înregistrat 654 de cazuri noi şi două decese.
Potrivit INSP, de la începutul perioadei de raportare, 1 ianuarie 2023, s-au înregistrat opt decese din cauza rujeolei.
Cele 7.243 de cazuri confirmate cu rujeolă au fost raportate în 40 de judeţe şi în Bucureşti. Cele mai multe îmbolnăviri s-au înregistrat în judeţele Braşov – 1.265 şi Mureş – 995 şi în Bucureşti – 919, potrivit sursei citate.
În perioada 6 decembrie 2023- 3 martie 2024, conform datelor extrase din RENV, au fost vaccinaţi, în total, cu ROR, 89.478 de copii, din care 14.494 de copii cu vârste între 9 şi 11 luni.